สังคมข่าวหุ้น
*...ดัชนีหุ้นไทยปิดตลาด 1,267.63 จุด ลดลง 7.53 จุด มูลค่าซื้อขาย 42,536 ล้านบาท นักลงทุนสถาบัน-ต่างชาติ สาดขายหุ้นขนาดใหญ่ โดยเฉพาะกลุ่มธนาคาร แนวโน้มวันนี้มีโอกาสปรับลงต่อเนื่อง จับตาแนวรับสำคัญ 1,250 จุด หลุดเมื่อไหร่..ไม่ดีแน่.!! ส่วนแนวต้านอยู่ที่ 1,280 จุด...
22 ก.ย. 2563

เล็กเซียวหงส์
*…ดัชนีหุ้นไทยปิดตลาด 1,267.63 จุด ลดลง 7.53 จุด มูลค่าซื้อขาย 42,536 ล้านบาท นักลงทุนสถาบัน-ต่างชาติ สาดขายหุ้นขนาดใหญ่ โดยเฉพาะกลุ่มธนาคาร แนวโน้มวันนี้มีโอกาสปรับลงต่อเนื่อง จับตาแนวรับสำคัญ 1,250 จุด หลุดเมื่อไหร่..ไม่ดีแน่.!! ส่วนแนวต้านอยู่ที่ 1,280 จุด…
*…SCC ราคาหุ้นน่าจะย่อ ๆ ทรง ๆ ไปจนถึงช่วงต้นเดือน ที่เป็นช่วงที่ผู้ถือหุ้น SCC ที่ได้สิทธิจองซื้อหุ้นไอพีโอ SCGP ต้องมีการชำระค่าหุ้น SCGP นั่นหมายถึงอาจเกิดปรากฏการณ์เทขายหุ้น SCC เพื่อนำเงินมาชำระค่าหุ้น SCGP ก็เป็นได้ แต่เมื่อชำระเงินค่าหุ้นเสร็จสิ้น ราคาหุ้น SCC น่าจะกลับมาเก็งกำไรอีกครั้งก่อนหุ้น SCGP จะเข้าเทรดช่วงกลาง ๆ หรือปลาย ๆ เดือนหน้า…
*…JKN ไม่ใช่เรื่องปกติแน่ ๆ จู่ ๆ ราคาหุ้นวิ่งพรวดชนซิลลิ่ง และพยายามดันขึ้นไปอีก แต่สุดท้ายไปไม่รอดกลับมาติดลบ..ดูเหมือนเกมหุ้นครั้งนี้ เล่นกันสั้นจริง ๆ แต่ว่าเกมนี้ไม่น่าจะเกี่ยวข้องกับปัจจัยพื้นฐานบริษัท…
*…SRIPANWA กองรีทศรีพันวา ถูกหยิบยกขึ้นมาทันที หลังมี “ดราม่าปลาวาฬ” เกิดขึ้น ไอ้ที่มูลค่าซื้อขายหวือหวาวูบวาบ อันนั้นก็ว่ากันไป..แต่ไฮไลต์มันไปตกที่ “กองทุนประกันสังคม” ทำไมเอาเงินไปลงทุนมาก จนกลายเป็นผู้ถือหุ้นใหญ่กว่า 22.60% ทั้งที่อัตราผลตอบแทนจากเงินปันผลเฉลี่ยแค่ 6% ยิ่งวิกฤติโควิดช่วงนี้ไม่ต้องพูดถึง ธุรกิจโรงแรมเดี้ยงกันเป็นแถว..จินตนาการกันได้เลยว่าปันผลลดลงอย่างแน่นอน..แบบนี้สมาชิกประกันสังคมจะว่าไงเมื่อ “เงินจม” แบบนี้…
*…FPT หลังเงียบหายไปนาน ล่าสุด “ปณต สิริวัฒนภักดี” ประธานเจ้าหน้าที่บริหารกลุ่มเฟรเซอร์สฯ ประกาศแต่งตั้ง “ธนพล ศิริธนชัย” ขึ้นนั่งประธานเจ้าหน้าที่บริหาร FPT พร้อมผู้บริหารระดับสูง 4 ตำแหน่ง การปรับโครงสร้างครั้งนี้ มีเป้าหมายก้าวแรกสู่ความสำเร็จและสร้างการเติบโตอย่างยั่งยืนให้แก่องค์กร น่าจับตา “วู้ดดี้” ซีอีโอใหม่คนนี้ว่าจะนำพา FPT เติบโตต่อเนื่องไปอย่างไร…
*…NER สะดุ้งข่าว “เพลิงไหม้โกดังสินค้า” ตรวจสอบไป ตรวจสอบมา ชัดเจนว่า ไม่ได้มีผลกระทบกับกระบวนการผลิตของโรงงาน เป็นเพียงส่วนที่ใช้เก็บยาง STR มูลค่าความเสียหายเล็กน้อย เมื่อเทียบกับยอดขายทั้งหมดของบริษัท เอาเป็นว่าอุบัติเหตุที่เกิดขึ้นไม่มีผลต่อกำไรของ NER อย่างแน่นอน…
*…วันนี้ติดตามการแถลงข่าวความร่วมมือระหว่างบริษัท ทีโอที จำกัด (มหาชน) และบริษัท มิวสเปซ แอนด์ แอดวานซ์ เทคโนโลยี จำกัด เพื่อร่วมวิจัยและพัฒนาด้านเทคโนโลยีอวกาศ พร้อมรับชมช่วง Panel Discussion หัวข้อ “LEO sat. The Game Changer” รับชม LIVE สด ผ่าน Facebook: TOT และ @muSpacetech ตั้งแต่ 08.30-11.00 น.เป็นต้นไป...
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoononline,www.facebook.com/tv.kaohoon และทาง FM 96 MHz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 09.10 น. ปิดท้ายด้วย Post Market Report โดย สุภชัย ปกป้อง เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น